દિલ્હીમાં સેનાના મેજરની પત્નીની અત્યંત નિર્મમતાથી હત્યાના આરોપમાં અન્ય મેજરને પોલિસે ધરપકડ કરી છે. પોલિસે આરોપી મેજર નિખિલ હાંડાની મેરઠથી ધરપકડ કરી છે. આરોપી મેજરની ધરપકડ બાદ તેને દિલ્હી લાવવામાં આવ્યો છે. આરોપીની ધરપકડ સીસીટીવી ફૂટેજ અને મેજરની મૃતક પત્ની શૈલજાના મોબાઈલ ફોનની ડિટેલ્સના આધાર પર થઈ. મેજર નિખિલ હાંડાની ધરપકડ બાદ દિલ્હી પોલિસે જણાવ્યુ કે તેણે પોતાનો ગુનો કબૂલી લીધો છે અને જણાવ્યુ કે તેણે કઈ રીતે આ ઘટનાને અંજામ આપ્યો. પોલિસ લવ અફેરના એંગલની તપાસ કરી રહી છે.